OzLabs/hebrew-wiki-articles huggingface dataset:
בית כנסת עולי בורסה

בית כנסת עולי בורסה הוא בית כנסת השוכן ברחוב הנביאים בירושלים.

==היסטוריה==
בשנות השלושים של המאה העשרים החליטו יהודים מן העיר בורסה, טורקיה, לעזוב את קהילתם ולעלות ארצה. וכך הגיעו המשפחות הראשונות לעיר ירושלים. את בית הכנסת הקטן של יוצאי בורסה הקימו בשנת 1933 כמה משפחות ובהן: סבן, בן מלך ופלג'י. לא היה גוף רשמי כל שהוא שהיה מוכן לקחת על עצמו את קליטתם בארץ. החדר שהיה שייך לבניין שהיה בחזקת משפחת בנין, הושכר למתפללים בהשתדלות הרב יעקב מאיר, הראשון לציון של אותה תקופה, על מנת שישמש להם מקום מפגש ובית תפילה. ארון הקודש שנתרם היה לא אחר מאשר ארון הבגדים של גב' בנין, עדות למצבה החומרי של הקהילה.

בשנות הארבעים, בעיצומו של המאבק בבריטים התגייסו צעירים מקרב המתפללים למחתרות האצ"ל והלח"י ובבית הכנסת הוקם סליק קטן לכלי נשק (בארון הקודש שהעניקה גב' בנין). 

כיום הסליק משמש כתחתית ל"כיסא אליהו" המוצג בבית הכנסת.

בשנות השבעים החליט בנה של המנוחה, אברהם בנין לנסות לפתח את המתחם ולהרוס את המבנים שבו, מתפללי בית הכנסת התנגדו וטענו כי החדר בו שוכן בית הכנסת הובטח להם לצמיתות על ידי גב' בנין המנוחה. הדברים הגיעו לדיון משפטי, בהתערבותו של מר אברהם חסידוף, בנקאי, הבטיח אברהם בנין מקום חלופי לתפילת המתפללים, בינתיים הוא נפטר ותוכניות הפיתוח נגנזו. 

ובאשר לחפצים שבמקום: כמה מספרי התורה הקיימים בבית הכנסת הובאו הישר מבית כנסת "גירוש" בעיר בורסה ואחרים הובאו, בעקבות מלחמת העצמאות, מקבר רחל ובית כנסת איסטמבוליס של העיר העתיקה, על ידי משפחות סבן ובורלא. על הקיר בבית הכנסת מונצחים חמישה עשר מראשוני בית הכנסת שייסדו את המקום. מעל ארון הקודש כתובה הכתובת: "לקרב לבבות אחים, לתרום ולהתרים, לעזרת עולים נרדפים אשר לציון נכספים". המקום זכה לכמה חזנים מפורסמים ובהם מרדכי כלפון ומשה ויטאל.

==כיום==
לאחר שבעבר פעל המקום בכל ימות השבוע הוא עבר לפעול רק בשבתות ובחגים, בין באיו רק מעטים מצאצאי העולים וכן תלמידי ישיבות המתגברים את המקום. התפילה בנוסח ספרדי ירושלמי עם מספר מנגינות בנוסח הטורקי המסורתי כגון "יגדל אלוהים חי" ו"אין כאלוהינו". 
כאמור בית הכנסת הוא חדר גדול השוכן בקומתו הראשונה של בניין הנושק לרחוב הנביאים. תקרתו גבוהה והחלונות שמצויים בגובה העין, צופים אל החצר. החדר עצמו מתחלק לעזרת נשים השוכנת מאחור ותופסת כרבע מן השטח. מקומות הישיבה הם כיסאות נפרדים עגולים מעץ.

עולי בורסה
קטגוריה:רחוב הנביאים
עולי בורסה
בלאי (עיר)

בלאי (בצרפתית: Blaye) היא עיר בדרום-מערב צרפת במחוז ז'ירונד שבחבל אקיטן החדשה. בעיר ממוקמם על הגדה הימנית של שפך הז'ירונד.
לעיר נודעה חשיבות רבה כאשר במאה השש-עשרה וובאן בנה את ההגנה על הנמל העיר בורדו במורד שפך נהר הז'ירונד בעיר בלאי. בסביבות העיר נבנו מצודה ושני מבצרים, מצודת בלאי על הגדה הימנית בעיר בלאי, פור פאטה במרכז שפך הז'ירונד על האי פאטה ופור מדוק על הגדה השמאלית. שלושת הביצורים האלה הוכרזו על ידי אונסק"ו כאתר מורשת עולמי כחלק מביצורי וובאן.

בלאי ידועה גם בזכות 60 אלף דונם הכרמים הנמצאים באזורה.

==היסטוריה==
בעת מלחמת גאליה בנה יוליוס קיסר אופידום גאלי בסנטוניי שנקרא Blavia Santorum. מעריכים כי אופידום זה הוקם באזור בו נמצאת העיר בלאי שהוא שטח שולט על שפך נהר הז'ירונד.

ב-625, נבנה ארמון ראשון באזור על ידי השושלת המרובינגית שהופכים את בלאי לעיר מלוכה. האדון ששולט על בלאי המפורסם ביותר היה רולאן, אחיינו של קרל הגדול, שנקבר בבזליסק סן-רומאן.

ב-848 נבזזה העיר על ידי הויקינגים שהמשיכו לאחר מכן במעלה הגארון.

בלאי הופכת לעיר חשובה במסע הצליינות לסנטיאגו דה קומפוסטלה בגלל שבימי הביניים לא היו גשרים על הגארון והמעבר היחידי לבורדו ולגסקוניה הוא לעבור את הג'ירונד על גבי סירה.

במהלך מלחמת מאה השנים בלאי שהייתה עיר מפתח בהגנה על אקיטן נכבשה מספר פעמים. ב-1452 העיר משוחררת סופית על ידי כוחות שהוביל מי שלימים יהיה לואי האחד עשר. הניצחון בבלאי פתח את מעבר הצבאות הצרפתיים לאקיטן שסייע לניצחון בקרב קאסטיליון (Castillon) שנה לאחר מכן, קרב שסיים את מלחמת מאה השנים בדרום צרפת.
לאחר מכן, החלה תקופה ארוכה שבו שרר שקט בעיר שהופר במלחמות הדת בצרפת בקרב הימי על הז'ירונד ב-1593.

בסוף המאה השבע עשרה בונה וובאן את מצודת בלאי כהגנה על בורדו. במהלך המהפכה הצרפתית והקיסרות הראשונה, בשבועות האחרונים של נפוליאון, קרב יחיד על מצודת בלאי בו הוכיחה את יעילותה.
במאה התשע עשרה, נכנסה העיר לתקופת בנייה בהובלתו של ז'ורז'-אז'ן אוסמן. באותה תקופה נבנה הגשר הראשון מעל הגארון ובכך ירד מעמדה האזורי של בלאי.

==מסחר==
בבלאי נמל קטן בעיקר לייצוא תבואה ושטחים נרחבים ליד העיר לתעשיית היין. בנוסף, ליד העיר ישנה תחנת כוח גרעינית עם 4 כורים גרעיניים.

==ערים תאומות==
לבלאי שלוש ערים תאומות:
* 
* 
* 

==קישורים חיצוניים==

* 

==הערות שוליים==

קטגוריה:צרפת: אתרי מורשת עולמית
קטגוריה:אקיטן: ערים
קטגוריה:נצרות: אתרי עלייה לרגל
אנדרטת הבקעה

אנדרטת הבקעה היא אנדרטה שהוקמה לזכר הנופלים בבקעת הירדן על גבעה למרגלות הר הסרטבה, מעשה ידיו של הפסל יגאל תומרקין.
==תיאור המקום==
אנדרטת הבקעה כוללת פסל מחלקי נשק שרותכו ויצרו ביחד צורה של תותח נ"מ המתנשא לגובה 21 מטר וקיר זיכרון. הפסל הוקם על ידי יגאל תומרקין. שמותיהם של 378 לוחמי חטיבת הבקעה ויחידות אחרות שנפלו בבקעת הירדן חקוקים על לוחות מתכת, שמדי פעם נגנבים. לצד האנדרטה הוצבו שלוש אבנים להנצחת חללי צה"ל ונפגעי פעולות איבה תושבי בקעת הירדן. 

האנדרטה נמצאת על גבעה בולטת ליד מפגש הבקעה ליד המושב פצאל. כביש סלול מוליך אליה מכביש 90 כ-200 מטר צפונית לצומת הבקעה. הדרך עוברת ליד חורשה וחניון ופונה לעבר הגבעה. משמאל - שדרה של שלטים המציגים את יישובי הבקעה ומימין - אמפיתיאטרון לכינוסים ואירועי תרבות על שם אל"ם אברהם אלרן (ממושי) שהיה ממפקדי חטיבת הבקעה ונפל בקרב במלחמת לבנון הראשונה.

== היסטוריה ==
את הקמת האנדרטה יזם רחבעם זאבי, שהיה אלוף פיקוד המרכז בתקופת מלחמת ההתשה בבקעת הירדן וועד ציבורי בראשות יצחק נבון. 

האנדרטה נחנכה ב-28 בנובמבר 1972 בטקס ממלכתי בהשתתפות ראש הממשלה גולדה מאיר. על האנדרטה הונצחו שמות 189 חללי צה"ל שנפלו באזור הבקעה במלחמת ששת הימים ובמלחמת ההתשה. בשנת 1978 הוספו לאנדרטה עוד 87 שמות של נופלים, בהם חללי אסון הנ"ד. 

לקראת יום הזיכרון בשנת 1981 הוציא השירות הבולאי בול שמציג את האנדרטה. הבול שימש למשלוח איגרת הזיכרון של משרד הביטחון למשפחות הנופלים. 

בשנות ה-80 התקיימה "צעדת הבקעה" שנקודת הסיום שלה הייתה באנדרטת הבקעה. 
בשנים האחרונות מונצחים ברחבת האנדרטה גם לוחמים תושבי הבקעה שנפלו במקומות אחרים ובפעולות איבה.

בדצמבר 2002 הונחה בצד האנדרטה לוחית זיכרון לרחבעם זאבי.

== גלריה ==
<gallery>
קובץ:PikiWiki Israel 31543 Habika (Jordan Valley) war memorial.JPG|לוחית זיכרון לרחבעם זאבי
קובץ:PikiWiki Israel 31542 Habika (Jordan Valley) war memorial.JPG|תיאטרון ע"ש אל"ם אברהם אלרן (ממושי)
קובץ:PikiWiki Israel 31544 Habika (Jordan Valley) war memorial.JPG|הנצחה לתושבי הבקעה שנפלו בפעולות איבה
קובץ:Andartat-habikaa.JPG|האנדרטה במבט מדרום
</gallery>

== קישורים חיצוניים ==

* [http://www.izkor.gov.il/en_9bd30300e9fb972992f6516bab3089f5 אנדרטת הבקעה] (כביש הבקעה, פצאל - משואה), באתר "יזכור"
* [http://www.bikathayarden.co.il/index/%D7%90%D7%A0%D7%93%D7%A8%D7%98%D7%AA-%D7%94%D7%91%D7%A7%D7%A2%D7%94 אנדרטת הבקעה], באתר "תיירות הבקעה"
* [https://nelech.co.il/2022/10/18/%d7%90%d7%a0%d7%93%d7%a8%d7%98%d7%aa-%d7%94%d7%91%d7%a7%d7%a2%d7%94/ אנדרטת הבקעה] באתר "נלך"

== הערות שוליים ==

קטגוריה:אנדרטאות חטיבתיות בישראל
קטגוריה:בקעת הירדן
קטגוריה:מלחמת ההתשה בבקעת הירדן
קטגוריה:יגאל תומרקין: אנדרטאות
קטגוריה:פצאל
קטגוריה:מועצה אזורית ערבות הירדן
ביצורי וובאן

ביצורי וובאן (צרפתית Réseau des sites majeurs de Vauban) הם קבוצה של 12 ביצורים שנבנו על ידי סבסטיאן דה וובאן הארכיטקט הצבאי של לואי הארבעה עשר בגבולות צרפת. ב-2008 אתרים אלו הוכרזו כאתר מורשת עולמית על ידי אונסק"ו.

==רשימת האתרים==
* אראס (פה-דה-קאלה): מצודת אראס
* בזאנסון (דו): מצודת בזאנסון ופור גריפון
* בלאי-קוסק-פור-מדוק (ז'ירונד): מצודת בלאי וחומות העיר, פור פאטה, פור מדוק
* בריאנסון (האלפים העליונים): פור דה טט, פור דה רונדוייה, פור דה סלטס, גשר אספלד והעיר העתיקה
* קמאר-סור-מר (פיניסטר): טור וובאן
* לונגי (מרת ומוזל): העיר החדשה של לונגווי
* מון-דופן (האלפים העליונים): place forte
* מון-לואי (פירנה-אוריאנטל): מצודה וחומות העיר
* נף-בריזאש (או-רן): כל העיר
* סן-מרטין-דה-רה (השראנט הימי): חומות העיר ומצודה
* סנט ואס-לה-אוג/טטיאו (מאנש): מגדלי תצפית
* ווילפראנש-דה-קופלה (פירנה-אוריאנטל): פור ליבריה, חומות העיר ומערה בשם Cova Bastera

==גלריה==
<gallery>
 קובץ:Arras citadelle02.jpg|הכנסייה במצודה אראס
 קובץ:0 Besançon - Remparts occidentaux de la Citadelle (1).JPG|חומות מצודת בזאנסון
 קובץ:Fort pâté.jpg|הכניסה לפור פאטה
 קובץ:Citadelle de Blaye 8.jpg|מצודת בלאי
 קובץ:Fort la Hougue 1.jpg|מגדל לה-אוג
 קובץ:Mont-Louis vue aérienne.jpg|מצודת מון-לואי
 קובץ:Briancon 18.JPG|גשר אספלד
 קובץ:20100712 Tour Vauban - 6.jpg|טור וובאן
 קובץ:Neuf-Brisach 007 850.jpg|נף-בריזאש
 </gallery>

==קישורים חיצוניים==

קטגוריה:צרפת: אתרי מורשת עולמית
קטגוריה:צרפת: מבנים
שדה פרודהו ביי

שדה פרודהו ביי (באנגלית: Prudhoe Bay Field) הוא שדה נפט יבשתי הממוקם במדרון הצפוני של אלסקה שבארצות הברית, 600 מייל (966 ק"מ) צפונית לאנקורג' ו-400 מייל (644 ק"מ) צפונית לפיירבנקס. התגלה בשנת 1968 והחל להניב נפט בשנת 1977 עם הפעלת צינור נפט חוצה-אלסקה . נחשב לשדה , לשדה הגדול בצפון אמריקה, ולשדה הנפט המפיק הגדול בארצות הברית.

==גלריה==
 <gallery>
Trans-Alaska Pipeline System Luca Galuzzi 2005.jpg|צינור נפט חוצה אלסקה.
Alaska Pipeline Closeup Underneath.jpg|צינור נפט חוצה אלסקה – צילום תקריב.
Alaska Pipeline and caribou.jpg|צינור נפט חוצה אלסקה ואייל הצפון
Valdez Marine Terminal.jpg|מסוף ימי של קו צינור נפט חוצה אלסקה בוואלדז 
</gallery>

== קישורים חיצוניים ==

<div style="direction: ltr;">
* BP, [https://web.archive.org/web/20131125082112/http://www.bp.com/assets/bp_internet/us/bp_us_english/STAGING/local_assets/downloads/a/A03_prudhoe_bay_fact_sheet.pdf Fact Sheet: Prudhoe Bay], revised August 2006
* Polar Petroleum Corp, [https://web.archive.org/web/20160303202137/http://polarpetro.com/pdf/PPC_factsheet.pdf?COLLCC=4018911274&COLLCC=3308612222& Alaska: America's Last Energy Frontier], 2013
* U.S. State of Alaska, Alaska Department of Revenue, Tax Division, [http://www.tax.alaska.gov/sourcesbook/AlaskaProduction.pdf Alaska Oil Production: Production History FY, 1959-2012], 15 December 2012
</div>

== הערות שוליים ==

פרודהו ביי
קטגוריה:ארצות הברית: אנרגיה
קטגוריה:אלסקה
וילה רופינלה

וילה רופינלה (באיטלקית: Villa Rufinella או La Rufinella) היא וילה מפוארת השוכנת בנקודה הגבוהה ביותר בעיר פרסקטי שליד רומא. הווילה הייתה שייכת למספר דמויות חשובות בהיסטוריה.

הווילה הוקמה ב-1578 על ידי אלסנדרו רופיני (Alessandro Ruffini), בישוף מלפי. ב-1773 עברה הוילה לרשות האפיפיור.

ב-1804 מכר האפיפיור פיוס השביעי את הוילה ללוסיאן בונפרטה, אחיו הצעיר של נפוליאון, שגלה מצרפת עקב חילוקי דעות בינו ובין הקיסר. בונפרטה עסק בארכאולוגיה ובחפירותיו בסביבות הוילה גילה בין היתר פסל שלם של טיבריוס. כן חפר בעיר העתיקה טוסקולום, שאתרה נמצא בסמוך.

ב-1820 עברה הוילה לרשותה של הנסיכה מריה אנה מסבויה, שהורישה אותה למריה כריסטינה, מלכת שתי הסיציליות, שחיה בה עד 1843. גם מריה כריסטינה ביצעה חפירות ארכאולוגיות באזור טוסקולום באמצעות משלחות בראשות לואיג'י ביונדי ולואיג'י קאנינה. 

ב-1848 עברה הוילה לרשות ויטוריו אמנואלה השני, מלך איטליה, שמכר אותה למשפחת לנסלוטי (Lancellotti).

מאז שנת 1966 הוילה היא רכוש אגודה קתולית שהפכה אותה למלון ומרכז כנסים בשם וילה טוסקולנה (Villa Tuscolana; על שם העיר הרומית העתיקה הסמוכה טוסקולום).

== קישורים חיצוניים ==

* 

קטגוריה:לאציו
קטגוריה:איטליה: מבנים
ריטה זוהר

ריטה זוהר (נולדה ב-16 בינואר 1944) היא שחקנית ישראלית, זוכת פרס אופיר על משחקה בסרטו של אברהם הפנר "אהבתה האחרונה של לורה אדלר".

== ביוגרפיה ==
ריטה זוהר נולדה במחנה ריכוז במהלך מלחמת העולם השנייה, בעיר באלטה בברית המועצות. בשנות ה-50 עלתה לארץ יחד עם אימה וסבתה, אשר שוכנו יחד במחנה דוד.

=== קריירת משחק ===
זוהר משחקת בתיאטרון, בקולנוע ובטלוויזיה מזה כ-55 שנה. התחילה לשחק מגיל ארבע, ובגיל 17 עברה לשחק בתיאטרון הקאמרי ובהצגות בשפת היידיש. בשלב מסוים עברה להתגורר בארצות הברית, שם למדה אצל לי סטרסברג.

בשנת 1984 שיחקה בסרט "אמדאוס" את גברת שלומברג.

לאחר עשור שבו לא שיחקה ולא הופיעה בישראל, ליהק אותה הבמאי אברהם הפנר לתפקיד לורה אדלר בסרטו "אהבתה האחרונה של לורה אדלר" (1990), היא מזוהה עם התפקיד עד היום וזכתה עליו בפרס אופיר בקטגוריית "השחקנית הראשית הטובה ביותר". שמונה עשרה שנים מאוחר יותר, שיחקה את התפקיד הראשי בסרטו של חורחה גורביץ' "בדרך אל החתולים" (2011) המבוסס על רומן מאת יהושע קנז. על תפקידה בסרט זה זכתה בפרס המשחק בפסטיבל הקולנוע ירושלים (2009) והייתה מועמדת לפרס אופיר.

== חיים אישיים ==
זוהר מתגוררת כיום בלוס אנג'לס. התחתנה בשנת 1968, היא ובעלה הורים לשלושה.

== פרסים ==

{| class="wikitable sortable plainrowheaders"
|+פרסים ומועמדויות שקיבלה ריטה זוהר
|-
! scope="col" | ארגון
! scope="col" | שנה
! scope="col" | מקבל
! scope="col" | קטגוריה
! scope="col" | תוצאה
|-
!rowspan="2"|פרס אופיר
|1990
|"אהבתה האחרונה של לורה אדלר"
|השחקנית הטובה ביותר
|
|-
|2009
|"בדרך אל החתולים"
|השחקנית הטובה
|
|-
!פסטיבל הסרטים הבינלאומי של סלרנו
|1990
|"אהבתה האחרונה של לורה אדלר"
|השחקנית הטובה ביותר
|
|-
!פסטיבל הקולנוע ירושלים
|2009
|"בדרך אל החתולים"
|השחקנית הטובה ביותר
|
|}

== קישורים חיצוניים ==

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:זוכות פרס אופיר: השחקנית הטובה
קטגוריה:שחקניות ישראליות
קטגוריה:זוכי פרס אופיר: השחקן הטוב
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:ישראליות שנולדו ב-1943
קטגוריה:ישראלים שנולדו ב-1943
לין ברק

לין אדית בֶּרק-מק'קונוויל (באנגלית: Lynn Edythe Burke-McConville; נולדה ב-22 במרץ 1943) היא שחיינית עבר אמריקאית, היא אלופה אולימפית בעלת 2 מדליות זהב ושיאנית עולם במשחים ל-100 מטר גב, ל-200 מטר גב ולמשחה שליחות 4x100 מטר מעורב.

== ביוגרפיה ==
ברק נולדה וגדלה בניו יורק. היא התאמנה במועדון השחייה של סנטה קלרה בהדרכתו של ג'ורג' היינס, מועדון שבו שחו מספר אלופים אולימפיים כמו כריס וון סלטצה, דונה דה וארונה, קלאודיה קולב, דיק רות', דון שולנדר, מארק ספיץ, דבי מאייר וקארן מו.

===שיאנית עולם===
בתחרות שחייה שנערכה באינדיאנפוליס שבאינדיאנה ב-15 ביולי 1960 קבעה ברק במשחה ל-200 מטר גב, שיא עולם חדש של 2:33.5 דקות, שיפור לשיא העולם הטרי בן החודשיים וחצי של סטוקו טאנאקה מיפן (2:34.8 דקות). שיאה זה החזיק מעמד שבוע וחצי ונשבר על ידי טאנאקה (2:33.3 דקות). יומיים לאחר מכן, ב-17 ביולי, היא קבעה במשחה ל-100 מטר גב שיא עולם חדש של 1:10.1 דקות, שיפור לשיא העולם הטרי בן השבוע של ריה ון ולסן מהולנד (1:10.9 דקות). שלושה שבועות לאחר מכן, בתחרות שנערכה בדטרויט, שבמישיגן ב-5 באוגוסט היא שיפרה פעמיים את שיאה העולמי, במשחה ל-100 מטר גב והעמידה אותו לבסוף על תוצאה של 1:09.2 דקות.

===אלופה אולימפית===
באולימפיאדת רומא (1960) זכתה ברק בשתי מדליות זהב. מדליית זהב, במשחה ל-100 מטר גב בשיא אולימפי חדש של 1:09.3 דקות, לפני נטלי סטיוורד מבריטניה (1:10.8 דקות) וסטוקו טאנאקה (1:11.4 דקות). כבר בשלב המוקדמות, היא קבעה שיא אולימפי חדש של 1:09.4 דקות. מדליית זהב נוספת, במשחה שליחות 4x100 מטר מעורב ביחד עם, פטי קמפנר, קרולין שולר וחברתה למועדון השחייה כריס וון סלטצה, בשיא עולם חדש של 4:41.1 דקות, לפני אוסטרליה (4:45.9 דקות) וגרמניה (4:47.6 דקות). כשחיינית ראשונה במשחה השליחות, במשחה הגב, היא קבעה שיא עולם חדש של 1:09.0 דקות. שיא זה החזיק מעמד כ-3 שנים ונשבר על ידי חברתה למועדון השחייה, דונה דה וארונה (1:08.9 דקות).

לאחר המשחקים האולימפיים, עבדה ברק כדוגמנית מצליחה בניו יורק, כאשת עסקים, כסופרת ולאחר שהתחתנה גידלה 3 ילדים.

== תארים והישגים ==
* במהלך הקריירה שלה זכתה ברק ב-6 תוארי אליפות ארצות הברית בשחייה, 4 מהם אישיים.
* במהלך הקריירה שלה קבעה ברק 6 שיאי עולם חדשים, 4 במשחה ל-100 מטר גב, 1 במשחה ל-200 מטר גב ו-1 במשחה שליחות 4x100 מטר מעורב.
* בשנת 1978 זכתה ברק להכלל בהיכל התהילה הבינלאומי של השחייה.

== ראו גם ==
* התפתחות שיא העולם במשחה ל-100 מטר גב
* התפתחות שיא העולם במשחה ל-200 מטר גב

==קישורים חיצוניים==

== הערות שוליים ==

קטגוריה:ניו יורק: אישים
קטגוריה:שחייניות גב
קטגורה: שחייניות גב אמריקאיות
קטגוריה:שחייניות באולימפיאדת רומא (1960)
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
דנה לוי

200px
דנה לוי (נולדה ב-10 בספטמבר 1975) היא זמרת-יוצרת, מוזיקאית ומלחינה ישראלית.

==ביוגרפיה==
נולדה וגדלה ברמת גן. במשך שנים רבות מילדותה ועד אחרי צבא רקדה בלט קלאסי ומודרני. מגיל צעיר היא כותבת שירים, סיפורים קצרים ופרוזה.

בגיל 22 החלה לוי לנגן, להלחין ולשיר. למדה שנה בבית הספר למוזיקה "רימון", שם הרכיבה את להקתה הראשונה – להקת "ננה". עם להקת "ננה" הופיעה במשך שנה ברחבי ישראל בביצוע שירים מקוריים בעברית שלה ושל הזמרת השנייה, אדוה ליה ישראל.

ב-2006 הקליטה דנה לוי את Grace, הסינגל הראשון שלה.

בשנים 2009–2010 הייתה שותפה במשותף עם היוצר אוהד בר, כמלחינה, כותבת ומבצעת בפרויקט "האלכימיסט" של נטי (נטע) וייסמן. וייסמן הוציא את הפרויקט כאלבום ולוי שרה שם ארבעה שירים, ששניים מהם נכתבו והולחנו על-ידה.

לוי תרמה קולות לאלבומים שונים, ביניהם "עבודת בית" של נתי אורנן.

ביוני 2012 יצא אלבום הבכורה שלה LOOK AT I, אותו הפיקה ביחד עם יונתן דגן (J.Viewz) ואורי קליינמן. את יציאת האלבום ליוותה בהופעות של שירים מתוכו. האלבום כולל עשרה שירים בשפה האנגלית והוא נושא את שמו של אחד משיריו. את כל שירי האלבום כתבה, הלחינה ושרה דנה. באלבום שיתפו פעולה הפסנתרן רוסלן סירוטה, המוזיקאי יוני פוליקר, החצוצרן ארתור קרסנובייב מלהקת "התפוחים" והמתופף איסר טננבאום מלהקת "רוקפור". בכתבה באתר Mynet מנה גיא בניוביץ' את LOOK AT I כאלבום הבכורה הטוב של שנת תשע"ב וכאחד מעשרת האלבומים הטובים של השנה. שירי האלבום, ובעיקר השיר Galaxy, הושמעו רבות ברדיו 88FM.

==קישורים חיצוניים==

* 

* 
* [http://www.shiratamary.com/2012/12/blog-post_7.html?spref=fb ביקורת הופעה | דנה לוי], בבלוג SHIRA.T: A Music Blog for Music Addicts, 7 בדצמבר 2012
* 
* [https://web.archive.org/web/20121016022819/http://www.mynet.co.il/articles/0,7340,L-4276294,00.html דנה לוי: רוצה לראות את משה רבנו], באתר Mynet, 4 בספטמבר 2012

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות רוק ישראליות
קטגוריה:זמרי רוק ישראלים
קטגוריה:מלחינות ישראליות
קטגוריה:מלחינים ישראלים
קטגוריה:זמרים השרים בעברית
קטגוריה:זמרות פופ ישראליות
קטגוריה:זמרי פופ ישראלים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:ישראליות שנולדו ב-1975
קטגוריה:ישראלים שנולדו ב-1975
מרדכי גובר

<div style="text-align: center;">
האנדרטה לחללי [[מלחמת העצמאות בכפר אחים (בראש הרשימה צבי ואפרים גובר)
</div>|שמאל|]]

מרדכי גוּבֶּר (1893 – ספטמבר 1978) היה איש ציבור ישראלי, ממייסדי כפר ביל"ו וכפר ורבורג וממייסדי מושבי העולים בחבל לכיש, ראש המועצה האזורית באר טוביה (1954-1950) וראש המועצה האזורית לכיש (1955–1968). בעלה של רבקה גובר; שכל את שני בניו במלחמת העצמאות.

==ביוגרפיה==
גובר נולד ב-1893 בעיירה גרודק (הורודוק) שליד העיר ביאליסטוק, רוסיה (אזור ליטא), שאליה עבר אביו, צבי הירש גובר (שכּונה הרשל "רוז'ינויֶר"), לאחר שישב רוב ימיו בעיירת הולדתו רוז'ינוי. בשנת 1903 שלח אותו אביו ללמוד בישיבה ברוז'ינוי, ושם למד עד 1906 אצל ר' אברהם שקולניק ואצל ר' שבתי והתגורר אצל קרובי אביו. אחר כך למד בישיבת סלובודקה. היה למורה להוראת עברית ופעיל במחתרת הציונית. 

שימש כמורה במושבה נובו ויטבסק (זשאָלטע) שבאוקראינה, ושם הכיר את רבקה לבית בּוּמָגִין. השניים נישאו ב-1921.
בשל פעילותו הציונית נאסר פעמיים, מהן ב-1922.

בשנת 1925 קיבלו שני בני הזוג במפתיע רישיון יציאה מברית המועצות. הם עלו לארץ ישראל והצטרפו ל"חבורת הדרום" ברחובות, שם הכשירו עצמם לעלייה על הקרקע. בשנת 1934 יחד עם חבריהם היו בין מייסדי כפר ביל"ו וכפר ורבורג. 

במלחמת העצמאות שימש בנו הבכור, , כמפקד ב"הגנה", ונהרג בהתקפה על טירת שלום כשהוא בן עשרים. שלושה חודשים לאחר מכן נהרג בנו השני, , בקרב על משלטי חוליקאת, כשהוא בן שבע עשרה; גופתו נמצאה כעבור כשנה יחד עם גופת חברו לנשק , והוא נקבר לצד אחיו בבית הקברות הצבאי בכפר ורבורג.

עם תום מלחמת העצמאות פנו בני הזוג גובר לסוכנות בבקשה להביא עולים חדשים להתיישבות בסביבת באר טוביה. בין השנים 1954-1950 כיהן גובר כראש המועצה האזורית באר טוביה. במסגרת תפקידו הוא עסק בקליטת העולים ואשתו ניהלה את בית הספר במעברת קסטינה. 

בשנת 1955 החלה הסוכנות היהודית בביצוע תוכנית התיישבות רבתי בחבל לכיש ומרדכי ורבקה גובר העמידו עצמם לרשות המפעל. הם עברו ללכיש והיו ממייסדי מושבי העולים בחבל. בין השנים 1955–1968 שימש גובר כראש המועצה האזורית לכיש. רבקה שימשה כמדריכת עולים, מורה במעברת קסטינה, מנהלת בית ספר ומתנדבת. הם הקדישו ל"קרן המגן" את משקם בכפר ורבורג.
 
בשנת 1962 שונה שמו של בית ספר קסטינה לבית ספר "האחים", לזכרם של שני בניו שנהרגו. בשנת 1967 עברו בני הזוג גובר לכפר אחים, שנקרא על שם בניהם.

נפטר בשנת 1978, ונקבר לצד בניו בבית הקברות בכפר ורבורג. שלוש שנים לאחר מכן שמה אשתו קץ לחייה , ונטמנה לצדו. השניים ציוו את משקם למדינה.

==לקריאה נוספת==
* רבקה גובר, מורשה להנחיל, ירושלים: קריית ספר, תשל"ט. (אוטוביוגרפיה)

==קישורים חיצוניים==
* מאיר סוקולובסקי, 'משפחת גובר', בתוך: מאיר סוקולובסקי (ליקט וערך), רוז'ינוי: ספר זיכרון לקהילת רוז’ינוי והסביבה, תל אביב: ארגון יוצאי רוז’ינוי בישראל, תשי"ז, עמ' 195 ( תמונה 199)
* (טור 2)
* 
* 
* 

==הערות שוליים==

קטגוריה:בוגרי ישיבת כנסת ישראל (סלבודקה)
קטגוריה:ישראלים ילידי האימפריה הרוסית
קטגוריה:אנשי העלייה הרביעית
קטגוריה:כפר ביל"ו: אישים
קטגוריה:כפר אחים: אישים
קטגוריה:כפר ורבורג: אישים
קטגוריה:ראשי המועצה האזורית באר טוביה
קטגוריה:ראשי המועצה האזורית לכיש
קטגוריה:אבות שכולים: חללי צה"ל
קטגוריה:ישראלים שנולדו ב-1893
קטגוריה:ישראלים שנפטרו ב-1978
Sad Day For Puppets

Sad Day For Puppets (סאד דיי פור פאפטס, בתרגום לעברית: יום עצוב לבובות) היא להקת אינדי שוודית שנוסדה ב-2006 בסטוקהולם. ללהקה סגנון ייחודי.

מאז יציאת אלבום הבכורה של הלהקה Unknown Colors ב-2008 נוצרה התעניינות הדרגתית אך עולה בלהקה גם מחוץ לתחומי שוודיה. Sad Day For Puppets ערכו סיבוב הופעות ביפן ובאירופה וחיממו להקות אחרות ובהן את MGMT. אלבומם השני, Pale Silver & Shiny Gold, יצא בספטמבר 2010.

הלהקה מוחתמת בחברת HaHa FONOGRAM השוודית ושיריה יוצאים ביפן, ארצות הברית ואירופה.

==חברי הלהקה==
*אנה אקלונד - סולנית
*מרכוס סנדגרן - גיטריסט
*מרטין קלהולם - גיטריסט
*אלכס סוונסון-מטס - בס
*מיכאל בק - תופים

==אלבומים==
אלבומי סטודיו
* Unknown Colors, 2008
* Pale Silver & Shiny Gold, 2010
* Come Closer, 2013

מיני אלבומים וסינגלים

הלהקה הוציאה ארבעה סינגלים ושני מיני אלבומים.

==קישורים חיצוניים==

קטגוריה:להקות אינדי
קטגוריה:להקות שוודיות
אורימולסיה

אורימולסיה (באנגלית: Orimulsion) היא אמולסיה של (כ-70%), מים (30%), וחומרים פעילי שטח (0.2%), המשמשת כדלק לתחנות כוח. דלק פוסילי נוזלי זה הופק ממרבצי ביטומן ברצועת אורינוקו שבוונצואלה, והוא פרי פיתוח משותף של חברת הנפט הממלכתית של ונצואלה () וחברת בריטיש פטרוליום. הדלק היה בשימוש בתחנות כוח של כמה מדינות (איטליה, דנמרק, יפן, ליטא, סין, קנדה) והיווה תחליף לפחם ולמזוט. 
== ראו גם ==
* רצועת אורינוקו
== לקריאה נוספת ==
* אלי ארום, "קונוקו תשקיע באורימלשן", דפי מידע 236, המכון הישראלי לנפט ולאנרגיה, 11 ביולי 1995, עמ' 236.
<div style="direction: ltr;">
* "Orimulsion and Power Stations", Post note, 84 (October 1996)
</div>
== קישורים חיצוניים ==
<div style="direction: ltr;">
* BITOR, "[http://www.emfuel.com/elib/elib003.pdf Orimulsion Fact Sheet: Air Emissions Overview]"
* "[http://www.boddunan.com/articles/manufacturing-services/65-retailing/6520-orimulsion-an-answer-to-electricity-generation-and-industrial-plants.html Orimulsion – An Answer to Electricity Generation and Industrial Plants]", Boddunan website, 30 October 2009
* Jason Miles, "[http://www.quadrisefuels.com/sites/default/files/2016-09/ERTC%20(Nov-09)%20-%20QFI%20MSAR%20Paper%20(Final)_0_0.pdf Maximizing distillate yields and refinery economics – An alternative solution to conventional fuel oil production or residue conversion] ", 14th Annual Meeting – European Refining Technology Conference, 11 November 2009 
</div>

קטגוריה:נפט
קטגוריה:דלק מאובנים
ג'טסטאר איירווייז

איירבוס A321 של החברה
איירבוס A320 של החברה
ג'טסטאר איירווייז (באנגלית: Jetstar Airways) היא חברת תעופה זולה אוסטרלית. החברה היא חברת בת של קוואנטס, שהוקמה כתוצאה מהתחרות בשוק הטיסות הזולות באוסטרליה, לאחר שהוקמה החברה המתחרה וירג'ין אוסטרליה.

בסיס החברה ממוקם בנמל התעופה של מלבורן, והיא מפעילה טיסות ליעדים בינלאומיים ומקומיים.

קוואנטס הקימה מספר חברות אחיות בשם "ג'טסטאר"; ג'טסטאר אסיה איירווייז בסינגפור, ג'טסטאר פסיפיק איירווייז בווייטנאם, ג'טסטאר יפן ביפן.

== היסטוריה ==
החברה נוסדה בשנת 2003, והיא החלה להפעיל טיסות מקומיות במאי 2004. הטיסה הבינלאומית הראשונה שלה, הייתה בדצמבר 2005 לקרייסטצ'רץ', שבניו זילנד.

טיסת הבכורה של החברה האחות, ג'טסטאר אסיה איירווייז, התקיימה ב-13 בדצמבר 2004, והיא סימלה את כניסתה של קוואנטס לשוק הטיסות הזולות, ואת כוונתה להתחרות בחברה המקומית סינגפור איירליינס במגרש הביתי שלה.

ביולי 2007 רכשה קוואנטס 27% ממניות חברת התעופה הוייאטנמית "פסיפיק איירליינס". בשנת 2008 שינתה את שמה לג'טסטאר פסיפיק איירווייז.

בפברואר 2011 החל שיתוף הפעולה של ג'טסטאר וברית Oneworld, עם זאת; הכרטיסים לחברים בברית נמכרים דרך קוואנטס והטיסות הן בקוד שלה – QF.

באוגוסט 2011 הודיעה קוואנטס כי חברה לג'פאן איירליינס ולמיצובישי להקים חברת תעופה חדשה בשם ג'טסטאר יפן. החברה שהייתה אמורה להתחיל לפעול בדצמבר 2012, החלה לפעול ביולי אותה השנה.

==צי המטוסים==
צי המטוסים של החברה נכון לדצמבר 2018:

{| class="toccolours" border="1" cellpadding="3" style="border-collapse:collapse;text-align:center "
|- style="color:black;background:#ff6600;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:190px;" | הערות
|- style="color:black;background:#ff6600;"
! style="width:40px;" | <abbr title="מחלקת עסקים">J</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|rowspan=2|איירבוס A320-200
|rowspan=2|52
|rowspan=2|—
|rowspan=2|—
|180
|180
|rowspan=2|
|-
|186
|186
|-
|איירבוס A320neo
|—
|54
|—
|186
|186
|קבלת ההזמנה החל משנת 2018
|-
|rowspan=2|איירבוס A321-200
|rowspan=2|8
|rowspan=2|—
|rowspan=2|—
|220
|220
|rowspan=2|
|-
|230
|230
|-
|איירבוס A321neo
|—
|27
|colspan=3|לא פורסם
|
|-
|איירבוס A321LR
|—
|18
|—
|232
|232
|קבלת ההזמנה מאמצע שנת 2020
|-
|בואינג 787-8
|11
|—
|21
|314
|335
|
|-
!סה"כ
!71
!99
!colspan=4|
|}

== קישורים חיצוניים == 

* 

 מדיה וקבצים בנושא [http://www.airliners.net/search/photo.search?airlinesearch==Jetstar%20Airways&distinct_entry=true ג'טסטאר איירווייז] באתר Airliners.net

==הערות שוליים==

קטגוריה:חברות לטיסות חסך
קטגוריה:קוואנטס
אבו אל-עבאס א-נבאתי

אַבּוּ אלְ-עַבַּאס אַחְמַד בְּן מֻחַמַּד בְּן מֻפַרַּג' בְּן א-רּוּמִיַּה אַלְ-אִשְׁבִּילִיּ א-נַּבַּאתִיּ (בערבית: أبو العباس أحمد بن محمد بن مفرج بن الرومية الإشبيلي النباتي; 1165–1239) היה רופא ועשבונאי אנדלוסי.

==חייו==
נולד בסביליה בדרום מערב ספרד. במולדתו הוכר כאיש הלכה המתמחה בחדית', אולם יותר מכול התפרסם בידיעותיו המפליגות על צמחי המרפא ותועלתם, ומכאן גם כינויו "א-נבאתי" (העשבונאי). 

תחום התמחותו של אבו אל-עבאס היה בהגדרה מדויקת של מיני צמחים, מוצאם ובית גידולם. ידיעותיו לא היו מוגבלות רק לתחומי ספרד, אלא להכרה נרחבת של צמחים מכל אזורי השליטה האסלאמית, שאותה רכש מהספרות, ובעיקר מתוך היכרות אישית במהלך מסעותיו בעולם. 

למרות ההכרה שלה זכה אבו אל-עבאס בימיו כבר סמכא בענייני הלכה ורפואה בספרד, נהג תמיד בפרישות ואת זמנו הקדיש ללימודים. למחייתו מכר עשבים והעתיק ספרים בחנותו שבסביליה.

==מסעותיו==
אבו אל-עבאס ערך כנראה במהלך שנות חייו מספר מסעות למזרח, שלהם היו שתי מטרות: העמקת לימודיו במדע החדית' לפי האסכולות הנהוגות במזרח והרחבת היקף ידיעותיו הרפואיות. את רשמי מסעותיו תיעד בספרו, "המסע המזרחי".

מסע אחד ערך עוד בצעירותו, בשנת 1185, אז קיים לראשונה את מצוות החג' למכה. אולם את המסע המקיף ביותר למזרח ערך בשנת 1215. משם כנראה המשיך לעיראק ולערי סוריה הגדולה. בשובו לספרד ממסעו, בשנת 1228, חנה בדרכו גם בסיציליה.

אבו אל-עבאס תיאר בספרו צמחים שהכיר או ראה במסעותיו, בהם צמחים הגדלים במספר אזורים, המאפשרים לנו להתחקות אחר חלק ממסעו בארץ ישראל: יהודה, דרום הר חברון, בקעת הירדן ויריחו, אזור החוף ודרך אשקלון. ביצירתו מושקע מידע רב חשיבות למחקר תולדות הצומח בארץ ישראל בימי הביניים ושימושיו. בין הצמחים שהוא מתאר את שימושם: סירה קוצנית, סולנום החדק, עירית גדולה, רכפה לבנה ומיני חרחבינה.

==קישורים חיצוניים==

==הערות שוליים==

קטגוריה:בוטנאים
קטגוריה:רופאים ספרדים
קטגוריה:ילידי 1166
קטגוריה:נפטרים ב-1239
הם יורים גם בסוסים (סרט)

הם יורים גם בסוסים (באנגלית: They Shoot Horses, Don't They?) הוא סרט קולנוע מסוגת דרמה בבימויו של סידני פולאק משנת 1969. תסריט הסרט עובד על ידי רוברט תומפסון וג'יימס פו, והוא מבוסס על ספר בעל אותו שם משנת 1935 של הוראס מקוי. הסרט מגולל את סיפורה של חבורת אנשים המשתתפים בתחרות ריקודים בתקופת השפל הגדול.

הסרט זכה להצלחה כלכלית גדולה ולביקורות מהללות. הוא היה מועמד לתשעה פרסי אוסקר מבלי להיות מועמד לפרס אוסקר לסרט הטוב ביותר.

==עלילה==

==צוות שחקנים==

==הפקה==
בשנות ה-50 נורמן לויד וצ'ארלי צ'אפלין תכננו לשתף פעולה כבמאי ומפיק בהתאמה. לויד קנה את הזכיות על הסרט מהוראס מקוי ב-3,000 דולר. הם תכננו ללהק לתפקידים הראשיים את סידני צ'אפלין ומרילין מונרו. אך כשצ'אפלין האב היה בטיול עם משפחתו, הוא נעצר על ידי ה-FBI בטענה שהוא קומוניסט, והפקת הסרט בוטלה.

כשסידני פולאק פנה אל ג'יין פונדה בקשר לתפקיד הראשי, היא סירבה לקבלו, אך בעלה רוז'ה ואדים שכנע אותה לקחת אותו. וורן בייטי לוהק בהתחלה לתפקיד של רוברט סייברטון, וליונל סטנדר היה אמור לגלם את רוקי. לבסוף מייקל סראזין וגיג יאנג נבחרו לתפקידים בהתאמה.

==קבלה==
===ביקורות והכנסה===
הסרט הוקרן לראשונה בפסטיבל קאן בשנת 1970, אך הוא לא נכנס לתחרות הראשית. בארצות הברית הסרט זכה לביקורות מהללות על העיבוד המוצלח של הספר. הסרט זכה לציון של 83% בהתבסס על 24 ביקורות באתר "Rotten Tomatoes".

הסרט הכניס 12.6 מיליון דולר מול תקציב של 4.86 מיליון דולר מה שהפף אותו לסרט ה-16 הכי מכניס של שנת 1969.

===פרסים ומועמדויות===
גיג יאנג זכה בפרס אוסקר לשחקן המשנה הטוב ביותר. בנוסף הסרט היה מועמד לעוד שמונה פרסי אוסקר; הבמאי הטוב ביותר (סידני פולאק), השחקנית הטובה ביותר (ג'יין פונדה), שחקנית המשנה הטובה ביותר (סוזאנה יורק), התפאורה הטובה ביותר, עיצוב התלבושות הטוב ביותר, העריכה הטובה ביותר, הפסקול הטוב ביותר והתסריט המעובד הטוב ביותר. נכון לשנת 2013 הסרט הוא בעל מספר הרב ביותר של מועמדויות לקטגוריות פרס אוסקר (9), מבלי שהסרט יהיה מועמד לפרס אוסקר לסרט הטוב ביותר.

גיג יאנג זכה בפרס גלובוס הזהב לשחקן המשנה הטוב ביותר - סרט קולנוע. בנוסף הסרט היה מועמד לעוד חמישה פרסי גלובוס הזהב; הסרט הטוב ביותר - דרמה, הבמאי הטוב ביותר (סידני פולאק), השחקנית הטובה ביותר - סרט דרמה (ג'יין פונדה), שחקנית המשנה הטובה ביותר - סרט קולנוע (סוזאנה יורק) ושחקן המשנה הטוב ביותר - סרט קולנוע (רד באטנס).

סוזאנה יורק זכתה בפרס באפט"א לשחקנית הטובה ביותר בתפקיד משנה. בנוסף הסרט היה מועמד לעוד ארבעה פרסי באפט"א; השחקנית הטובה ביותר (ג'יין פונדה), שחקן המשנה הטוב ביותר (גיג יאנג), התסריט המעובד הטוב ביותר והשחקן הפורץ הטוב ביותר (מייקל סראזין).

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1969
קטגוריה:סרטי דרמה אמריקאיים
קטגוריה:סרטים עצמאיים
קטגוריה:סרטים אמריקאיים מבוססי ספרים
המכללה האקדמית להנדסה וטכנולוגיה אורט הרמלין, נתניה

סמליל המכללה
המכללה האקדמית להנדסה וטכנולוגיה אורט הרמלין נתניה הייתה מכללה אקדמית שהוקמה על ידי רשת אורט ישראל וידידי המכללה בארץ ובעולם. זוהי המכללה האקדמית השנייה שהוקמה על ידי אורט ישראל כמכללה-אחות למכללת אורט בראודה הפועלת בכרמיאל. נשיא המכללה הראשון היה פרופ' חיים גוטפינגר. נשיאה בשנותיה האחרונות היה פרופ' גדי גולן. המכללה נסגרה באוגוסט 2015.

== היסטוריה ==
מכללת אורט הרמלין נתניה הוקמה במטרה לפתח מרכז אקדמי ייחודי בתחומי ההנדסה והטכנולוגיה, שיתמקד בהכשרת מהנדסים בעלי חשיבה חדשנית ויתרמו בעתיד לתעשייה ולחברה בישראל. בשנת 2009 קיבלה המכללה הכרה כמוסד אקדמי מהמועצה להשכלה גבוהה.

המכללה קיימה לימודים אקדמיים והעניקה תואר ראשון בהנדסה – 'בוגר במדעים' (B.Sc - Bachelor of Science) בתחומי הנדסה רפואית, הנדסת חשמל ואלקטרוניקה והנדסת מכונות.

תוכניות הלימוד שילבו מרכיבים מפרויקט הדגל החדש של המכללה Smart Grid בהובלת פרופ' גדי גולן, נשיא המכללה. המכללה נבחרה להיות הקמפוס החכם הראשון בישראל להדגמת פירות פרויקט המגנט ISG הלאומי Israel Smart Grid 'הרשת החכמה בישראל' בשיתוף חברות מובילות בתעשיית הטכנולוגיה העילית החברות במאגד ISG: מוטורולה, מוביקס, סאטק, Ceva, יישומי בקרה, PowerCom, ECI, Solar Edge. הקמפוס החכם הוא פרויקט טכנולוגי חדשני ועתידני בנוף המכללות להנדסה בארץ. הוא מאפשר לסטודנטים להיחשף לנושאים העומדים ברומו של סדר היום הטכנולוגי-הנדסי-חברתי-אקולוגי בתחומי ההתייעלות האנרגטית. הפרויקט מופעל בשיתוף בין המכללה האקדמית לחברות מובילות בתעשייה כגון: מוטורולה, Nation E, סאטק, סולר-אדג' חברת חשמל ומשרדים ממשלתיים ועירוניים. מטרתו של הפרויקט הייתה להפוך את קמפוס המכללה, לאי אנרגטי בר-קיימא הניזון ממספר מקורות אנרגיה, בנוסף לרשת החשמל, ולנווט ביניהם בין המקורות הללו לפי צורכי השעה בצורה חכמה ובזמן אמת.

קמפוס המכללה ממוקם במרחב הצפוני של פארק העסקים והטכנולוגיות ע"ש ספיר בנתניה בסמוך לאצטדיון נתניה.

בתחילת 2015 החליטה המועצה להשכלה גבוהה על סגירת המכללה בסוף הסמסטר. המכללה התנגדה להחלטה זו, והגישה עתירה לבג"ץ נגדה, אך המכללה נסגרה באוגוסט 2015.

בקמפוס המכללה ממשיכה לפעול מכללת אורט הרמלין להנדסאים נתניה, שהוקמה בשנת 1998.

==קישורים חיצוניים==
* [https://web.archive.org/web/20150422234312/http://www.hermelin.ac.il/ אתר המכללה], בארכיון האינטרנט

==הערות שוליים==

קטגוריה:אורט ישראל
קטגוריה:נתניה: אוניברסיטאות ומכללות
קטגוריה:ישראל: מכללות אקדמיות
RavMonE.exe

RavMonE (מוכר גם כ-RJump) הוא וירוס מחשבים מסוג סוס טרויאני שנכתב בפייתון, אשר "פותח דלת אחורית" במחשבים, שמערכת ההפעלה שלהם היא חלונות. ברגע שהמחשב נדבק, הווירוס מאפשר למשתמשים בלתי מורשים לקבל גישה לתכולת המחשב. הדבר מהווה סכנה לבעל המחשב, כיוון שהתוקף מסוגל לגנוב מידע אישי ולהשתמש במחשב כנקודת גישה לרשת פנימית.

RavMonE התפרסם בספטמבר 2006 כאשר מספר נגני איפוד נשלחו כשהם מכילים את הווירוס. חברת אפל ספגה ביקורת ציבורית על כך שהמוצר שלהם הכיל וירוס.<ref></ref>

==הערות שוליים==

קטגוריה:וירוסי מחשב
ג'ק ניקלאוס

ג'ק ויליאם ניקלאוס (באנגלית: Jack William Nicklaus) (נולד 21 בינואר 1940) הוא שחקן גולף מקצועני הנחשב לטוב בהיסטוריה.

ניקלאוס זכה ב-18 תוארי מייג'ור של הסבב המקצועני שהם ארבעת הטורנירים החשובים ביותר בענף (טורניר המאסטרס, האליפות הפתוחה של ארצות הברית, האליפות הפתוחה של בריטניה, ואליפות הסבב המקצועני-PGA), בנוסף לכך סיים 19 פעמים במקום השני ועוד 9 פעמים במקום השלישי. הוא ניצח בסה"כ ב-73 טורנירים, השלישי בכל הזמנים, והשיג 115 ניצחונות.

==קריירה==
בשנים 1959 ו-1961 זכה ניקלאוס באליפות ארצות הברית לחובבים ובסוף שנת 1961 הפך למקצוען. בשנת 1962, כבר בשנתו הראשונה בסבב זכה באליפות הפתוחה של ארצות הברית. בשנת 1966 זכה ניקלאוס בפעם השנייה ברציפות בטורניר המאסטרס ובכך היה לגולפאי הראשון שהגיע להישג זה. עוד באותה השנה זכה גם באליפות הפתוחה של בריטניה ובכך היה בגיל 26 לגולפאי הצעיר בהיסטוריה שעשה זאת.
בין השנים 1971 ועד 1980 השיג ניקלאוס עוד 9 ניצחונות בטורנירי המייג'ור ובכך שבר את שיאו של הגולפאי בובי ג'ונס שעמד על 13 זכיות.
בשנת 1986 והוא בן 46 זכה ניקלאוס בטורניר המייג'ור ה-18 והאחרון שלו כאשר הוא הגולפאי המבוגר ביותר הזוכה בתואר.

בשנת 1990 עבר ניקלאוס להתחרות במסגרת הסבב למקצוענים הוותיקים ועד שנת 1996 זכה בעשרה טורנירים נוספים במסגרת הסבב לוותיקים, כאשר מתוכם 8 טורנירי מייג'ור. בשנת 2005 פרש באופן סופי מתחרויות במסגרת הסבב המקצועני.

במהלך הקריירה שלו עסק ניקלאוס בפעילויות נוספות הקשורות לענף הגולף כמו תכנון ועיצוב מגרשים, פעילות צדקה, פיתוח משחקי מחשב וכתיבת ספרי הדרכה ואוטוביוגרפיה.

==הכרה==
במהלך הקריירה שלו הוכתר ניקלאוס 5 פעמים בתואר "שחקן השנה". משנת 1974 הוא נכלל כחבר היכל התהילה של הגולף. בשנת 2005 העניק לו נשיא ארצות הברית ג'ורג' בוש הבן את מדליית החירות הנשיאותית, ובשנת 2015 הוענקה לו מדליית הזהב של הקונגרס, שני אותות הכבוד האזרחי הגבוהים ביותר בארצות הברית. הבנק המלכותי של סקוטלנד הנפיק לכבודו מהדורה מיוחדת של שטר בן 5 ליש"ט.

===רשימת זכיות בטורנירי המייג'ורס===
{| class="wikitable" border="1"
! תחרות
! מספר זכיות
! שנות זכייה
|-
| המסטרס
| 6
| 1963, 1965, 1966, 1972, 1975, 1986
|-
|PGA 
| 5
| 1963, 1971, 1973, 1975, 1980
|-
| אליפות ארצות הברית הפתוחה
| 4
| 1962, 1967, 1972, 1980
|-
| אליפות בריטניה הפתוחה
| 3
| 1966, 1970, 1978
|-
|}

===רשימת זכיות בטורנירי המייג'ורס לוותיקים===
{| class="wikitable" border="1"
! תחרות
! מספר זכיות
! שנות זכייה
|-
| המסורת
| 4
| 1990, 1991, 1995, 1996
|-
|PGA לוותיקים 
| 1
| 1991
|-
| אליפות ארצות הברית הפתוחה לוותיקים
| 2
| 1991, 1993
|-
| אליפות בריטניה הפתוחה לוותיקים
| 1
| 1990
|-
|}

==קישורים חיצוניים==

* 

* 
* 

קטגוריה:שחקני גולף אמריקאים
קטגוריה:בוגרי אוניברסיטת המדינה של אוהיו
קטגוריה:מקבלי מדליית החירות הנשיאותית
קטגוריה:מקבלי מדליית הזהב של הקונגרס
קטגוריה:אמריקאים שנולדו ב-1940
פיתול החגורה

המיקום של פיתול החגורה במוח האנושי.
הדמיית MRI של פיתול החגורה

פיתול החגורה (Cingulate cortex או גירוס הסינגולום) הוא אזור בקליפת המוח הלימבית.
הוא ממוקם לאורך הקירות הצידיים (לטרליים lateral) של החריץ המפריד בין ההמיספרות של המוח הגדול, מעל לכפיס המוח.

==תפקוד==
פיתול החגורה כולל מנגנוני עיבוד ספציפיים עבור מידע חושי, מוטורי, קוגניטיבי ורגשי.
הוא אחד האזורים המרכזיים עבור אינטגרציה בין קוגניציה לרגש.
הוא משלב בין קלט המתקבל ממגוון מקורות הכולל התייחסות למוטיבציה, הערכה של טעויות והתייחסות לייצוגים מהמערכות הקוגניטיביות והרגשיות.

פיתול החגורה פועל באמצעות השפעה על אזורים אחרים במוח וויסות של תגובות קוגניטיביות, מוטוריות, הורמונלית ווסקולריות.

אזור זה הופעל כשנבדקים האזינו לזיכרונות טראומטיים שלהם, בניגוד לזיכרונות עצובים אחרים. נטען כי הנבדקים חוו את הטראומה מחדש, כאילו היא מתרחשת בעת ההאזנה.

==מבנה==
פיתול החגורה מחולק למספר אזורים:
* פיתול החגורה הקדמי Anterior cingulate cortex - ACC
* פיתול החגורה האחורי Posterior cingulate cortex - PCC 

==קישורים חיצוניים==

==הערות שוליים==

קטגוריה:קליפת המוח
קטגוריה:המערכת הלימבית
פנחס פולונסקי

פנחס פולונסקי (23 בנובמבר 1929 - 27 בנובמבר 2013) היה אתלט ישראלי, אלוף ישראל, שיאן ישראל, אלוף המכביה השלישית ושיאן המכביה ביידוי פטיש.

== ביוגרפיה ==
פולונסקי נולד בנהלל למשה ולשרה פולונסקי, עולים מפלונסק שבפולין. בגיל 4 עבר עם לכפר חיים והיה לילד הראשון בכפר. בגיל 14 התייתם מאביו והחל לעבוד במשק המשפחתי. שני אחיו הצעירים היו אתלטים מצטיינים. עטרה, הייתה אלופת ישראל ואלופת המכביה בזריקת דיסקוס. אחיקם, השתתף אף הוא בתחרויות האתלטיקה של המכביה.

בגיל 18 התגייס למשטרה הצבאית ועם שחרורו בגיל 20, חזר למשק המשפחתי, פיתח והגדיל אותו. במקביל, פיתח קריירה באתלטיקה. הוא התאמן בקבוצת הפועל כפר חיים.

===אלוף ושיאן המכביה===
בתחרות האתלטיקה של המכביה השלישית שנערכה בשנת 1950 זכה פולונסקי במדליית זהב ביידוי פטיש, בשיא מכביה חדש של 32.96 מטר, שיפור ב-1 ס"מ לשיא מהמכביה השנייה של בלא וייס, לפני רפאל מאירון מישראל (32.33 מטר) ולוי מבלגיה (30.13 מטר).

===שיאן ישראל===
בתחרות שנערכה בהרצליה בינואר 1951 זכה פולונסקי במדליית זהב ביידוי פטיש בשיא הפועל חדש של 34.91 מטר, שיפור לשיא בן השנה של רפאל מאירון (33 מטר). חודשיים לאחר מכן, בתחרות שנערכה במרץ הוא קבע ביידוי פטיש שיא ישראלי חדש של 41.80 מטר, לפני רפאל מאירון (36.58 מטר), שיפור לשיא הישראלי בן ה-10 שנים של בלא וייס (37.14 מטר) חודש וחצי לאחר מכן, בתחרות שנערכה בזגרב, שביוגוסלביה ב-1 במאי הוא זכה במדליית זהב ביידוי פטיש בשיא ישראלי חדש של 44.22 מטר. שיאו הישראלי החזיק מעמד 9 שנים ונשבר על ידי זוהר שוהם (47.38 מטר).

בתחרויות האתלטיקה של המכביה החמישית שנערכו בשנת 1957 זכה פולונסקי במדליית ארד ביידוי פטיש בתוצאה של 39.36 מטר, אחרי מרטין אנגל מארצות הברית (53.83 מטר) וב. פיליפס מאוסטריה (41.13 מטר).

== חייו האישיים ==
בגיל 20 נישא פולונסקי למרים מילר ונולדו לזוג שלושה ילדים: משה, יובל וניר. במשק הוא גידל גידולים רבים, ירקות, כותנה, והיה מחלוצי גידולי הוורדים בארץ.

נפטר בכפר חיים בגיל 84.

== גלריה ==
<gallery caption="" widths="150px" heights="150px" perrow="4">
פנחס אורז פסיפלורות במשק.jpg|פנחס אורז פסיפלורות במשק
פנחס ותזמורת המנדולינות של כפר חיים.jpg|פנחס ותזמורת המנדולינות של כפר חיים
פנחס בריקודי עם בכפר חיים.jpg|פנחס בריקודי עם בכפר חיים
</gallery>

== קישורים חיצוניים ==

* [https://web.archive.org/web/20170304044321/http://www.iaa.co.il/iaa/news/11544 פנחס פולונסקי, במקום 26 ברשימת 50 הטובים ביותר בכל הזמנים ביידוי פטיש בישראל], באתר של איגוד האתלטיקה בישראל
* 

== הערות שוליים ==

קטגוריה:אלופי ישראל ביידוי פטיש
קטגוריה:אלופי ישראל באתלטיקה
קטגוריה:שיאני ישראל באתלטיקה
קטגוריה:אלופי המכביה: אתלטים
קטגוריה:כפר חיים: אישים
קטגוריה:אנשי היישוב ילידי הארץ
קטגוריה:ישראלים שנולדו ב-1929
קטגוריה:ישראלים שנפטרו ב-2013
פיתול החגורה הקדמי

מיקום פיתול החגורה הקדמי (ACC) במוח האנושי.
תמונת MRI של פיתול החגורה הקדמי

פיתול החגורה הקדמי (Anterior Cingulate Cortex - ACC) הוא אזור של פיתול החגורה הממוקם בקליפת המוח הלימבית.

==תפקוד==
פיתול החגורה הקדמי מחולק אנטומית לארבעה אזורים בהתבסס על תפקידם: ביצוע (קדמי), הערכה (אחורי), קוגניציה (גבי) ורגש (גחוני)<ref></ref>.  פיתול החגורה הקדמי הוא חלק מהמערכת הלימבית של המוח.
הוא מקבל מהתלמוס מידע מעובד אודות גירויים בסביבה ותורם לעיבוד המידע הקוגניטיבי והרגשי.
בנוסף, פיתול החגורה הקדמי מקבל מידע מהטגמנטום הגחוני כחלק מהמערכת המזולימבית.

פיתול החגורה הקדמי מגיב לחשיבות המוטיבציונית של המצב. הוא לוקח חלק בקביעת הערך של תוצאות פעולה מסוימת ביחס למאמץ שנדרש כדי להשיג אותן. 

פיתול החגורה הקדמי מופעל בעקבות עיסוק במטלות סטרופ.

==מבנה==
פיתול החגורה הקדמי אינו אחיד באופן התפקוד שלו ובחיבורים שלו לאזורים מוחיים אחרים. 
תהליך עיבוד המידע בפיתול החגורה הקדמי מתבצע באופן נפרד עבור מידע קוגניטיבי ומידע רגשי. היבט זה בא לידי ביטוי גם באופן מבני, בחלוקה לשני אזורים עיקריים על בסיס הבדלי התפקוד ביניהם. 
* פיתול החגורה הקדמי העליון dACC dorsal Anterior cingulate cortex - אחראי על הפן הקוגניטיבי ועל תהליכי קשב. אזור זה מקושר לקליפת המוח הקדם-מצחית.
* פיתול החגורה הקדמי התחתון ACad rostral–ventral Anterior cingulate cortex - אחראי על הפן הרגשי. אזור זה מקבל מידע מהאמיגדלה.

היחסים התפקודיים בין שני אזורים אלו יוצרים את המנגנון הביולוגי לאינטגרציה ההתפתחותית בין סוגי ידע ספציפיים ותהליכי שליטה עצמית בילדות.
מנגנון זה יכול להיות אחראי להבדלים בין אישיים בתהליך האינטגרציה הרגשית-קוגניטיבית בתקופת ההתפתחות המוקדמת. הבדלים אלו משקפים תהליכים תורשתיים וסביבתיים. הם משפיעים על יחסי גומלין בין רגש וקוגניציה.

==גלריית תמונות==
<gallery>
תמונה:Anterior cingulate gyrus animation.gif|פיתול החגורה הקדמי ביחס לגולגולת האנושית
תמונה:Anterior Cingulate Cortex.png|פיתול החגורה הקדמי
</gallery>

==קישורים חיצוניים==

* [https://www.youtube.com/watch?v=az-nfET7mBM The Neuroanatomy of ADHD] - הסבר של ראסל ברקלי אל התפקיד של פיתול החגורה הקדמי בהפרעת קשב 
* ראסל ברקלי, [https://www.adhdrus.com/acc-adhd/ הפרעת קשב ופיתול החגורה הקדמי – שליטה על ההתנהגות במצבים חברתיים ורגשיים]

==הערות שוליים==

קטגוריה:קליפת המוח
קטגוריה:המערכת הלימבית
ברוש (שיר)

"ברוש" הוא שיר של אהוד מנור, שהולחן על ידי אריאל זילבר.

== היצירה ==
שיר זה הוא מן הפזמונים הקשורים לחוויות ילדותו ונעוריו של אהוד מנור במושבה בנימינה, ובהם: "ימי בנימינה", "בשנה הבאה", "בן יפה נולד", "הבית ליד המסילה" ו"נחל התנינים". הוא נכתב בהשראת ברוש אמיתי שניצב בבנימינה בתקופת ילדותו של מנור, ושרד רוחות חזקות למרות שהן כופפו אותו. לפי מנור, הברוש עמד בכל פגעי הטבע עד שנכרת לבסוף כדי לפנות שטח למגרש כדורסל.

השיר בוצע במקור על ידי אריאל זילבר בצרפתית, בשנת 1973.

כעבור שנתיים, בשנת 1975, נכלל השיר, תחת השם "שיר על ברוש", באלבום הסולו הראשון של נירה גל, "עוד חוזר הניגון". כעבור זמן ביצע זילבר בעצמו את השיר, וביצועו הוא הגרסה הידועה ביותר.

במרוצת השנים בוצעו גרסות כיסוי נוספות לשיר, בין השאר על ידי הזמר אדם. אביתר בנאי הקליט גרסת כיסוי לשיר עבור הפרויקט "עבודה עברית", והוא נכלל בדיסק השלישי של הפרויקט.

בשנת 1978 הקים זילבר את להקת הליווי שלו "ברוש", על שם שירו.

בשנת 2007 ביצעה מרינה מקסימיליאן בלומין את השיר "ברוש" בחצי הגמר של העונה החמישית של כוכב נולד.

השיר מושר בטקסי נטיעות של ט"ו בשבט.

== גרסתה של עלמה זהר ==
בשנת 2010 חידשה עלמה זהר את השיר והוא שימש כשיר הנושא של הסדרה "פלפלים צהובים" ששודרה בערוץ 2.

=== רקע ===
בשנת 2010 הסדרה "פלפלים צהובים" עלתה לשידור ושודרה בשידורי קשת בערוץ 2. היא זכתה בטקס פרסי האקדמיה לטלוויזיה במספר תארים, בהם התסריט, הבימוי, השחקנית (עלמה זק) וסדרת הדרמה הטובים ביותר.<ref name=":0"></ref> בשנת 2012 החלו הצילומים לעונה השנייה של הסדרה, והיא עלתה ב-15 בינואר 2014 ושודרה עד לאפריל באותה השנה.<ref name=":0" />

במהלך שידורה, הוחלט כי זהר תקליט מחדש את "ברוש" שיתפקד כשיר הנושא הרשמי שלה.

=== ביקורת ===
בכתבה שפורסמה בוואלה! NEWS כתבו . באותה הכתבה, סיפרה זהר: .<ref name=":1" />

==קישורים חיצוניים==

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:סינגלים מ-2010
קטגוריה:שירי אריאל זילבר
קטגוריה:שירי אדם
קטגוריה:שירי עלמה זהר
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי אריאל זילבר
קטגוריה:שירים שהופקו על ידי אסי איילון
קטגוריה:שירים על עצים
קטגוריה:ברוש בתרבות
הפיצוץ במפעל הדשנים בטקסס

פיצוץ שהתרחש ב-17 באפריל 2013, בשעה 7:50 (זמן מקומי) במפעל דשנים של חברת West Fertilizer Company בעיירה וסט, בטקסס. בפיצוץ נהרגו 15 אנשים ונפצעו מעל 160. לא ידוע מה גרם לפיצוץ.

חבר בית הנבחרים ביל פלורס המייצג את המחוז בו העיירה וסט, אמר כי שרפה קטנה פרצה במפעל וכבאים מקומיים הגיעו למבנה. האש התפשטה ופגעה במספר מכליות עם כימיקלים שמיועדים לטיפול בדשן. בין היתר המכליות הכילו כ-25 טונות של הגז אמוניה.
על פי דו"חות החברה אוחסנו במקום בסוף 2012 240 טון אמוניום חנקתי ו-50 טונות אמוניה, למפעל היה היתר לאחסון 24 טון אמוניה בלבד.
תושבים בווסט וסביבתה דיווחו על זעזוע דמוי רעידת אדמה והמכון הגאולוגי בארצות הברית דיווח על רעידה בעצמה של 2.1, דווח על זגוגיות שהתנפצו במרחק 11 קילומטר מצפון לאתר הפיצוץ.

בישראל הפיצוץ העלה חששות, שמא מכל האמוניה בחיפה, שמכיל כ-12,000 טונות אמוניה, יפגע אף הוא וייגרם אסון דומה.

== הערות שוליים ==

קטגוריה:2013 בארצות הברית
קטגוריה:אסונות ב-2013
קטגוריה:אסונות מעשה ידי אדם בארצות הברית
מפעל הדשנים בטקסס
קטגוריה:אסונות בטקסס
אוסף ולקם

הדפסה של [[הגנום האנושי המוצגת במוזיאון.]]
אוסף ולקם (באנגלית: Wellcome Collection) הוא מוזיאון הממוקם בדרך יוסטון שבלונדון, בירת הממלכה המאוחדת. המוזיאון מתמקד באוסף מוצגים הקשורים לנושא הרפואה וההקשרים התרבותיים והחברתיים בין הרפואה לבין האמנות. 

במוזיאון שטחי תערוכות, אודיטוריום, אולם אירועים, בית קפה, חנות ספרים וכן המבנה משמש את ספריית ולקם ואת קרן ולקם לחקר הרפואה (הפועלת בשיתוף עם אוניברסיטת מכללת לונדון (University College London).

המוזיאון נפתח בשנת 2007 ומאז פתיחתו מבקרים בו כ-300,000 מבקרים מדי שנה.

==היסטוריה==
קרן ולקם הוקמה על ידי סר הנרי סולומון ולקם, מייסד חברת התרופות בורוז וולקם, שהיה אספן נלהב. ולקם אסף ספרים, יצירות אמנות, וחפצים רבים העוסקים בהתפתחות הרפואה בכל העולם. 

ולקם הקים את הקרן שמטרתה שימור האוספים, הצגתם לציבור ומחקר. הקרן ממוקמת בבניין הסמוך למבנה המוזיאון.

==תצוגות המוזיאון==
במוזיאון מספר תצוגות:
* "איש הרפואה" (Medicine Man) - תצוגה המציגה מבחר קטן מאוספיו של הנרי ולקם.
* "הרפואה כיום" (Medicine Now) - תצוגה המציגה הקשרים בין הרפואה כיום לבין עולם האמנות, באמצעות אמנות מודרנית, מיצגים, ושיטות מדיה שונות. כמו כן תערוכה זו מציגה מחקרים חדשים הממומנים על ידי קרן ולקם.

==ראו גם==
* ספריית ולקם
* קרן ולקם
* הנרי ולקם

==קישורים חיצוניים==
{| align="left"
|
|}

* 

קטגוריה:לונדון: מוזיאונים לאמנות
קטגוריה:קמדן
אייר אינדיה אקספרס

אייר אינדיה אקספרס (בהודית: एयर इंडिया एक्सप्रेस, באנגלית: Air India Express) היא חברה לטיסות חסך הודית, שבסיסה בנמל התעופה הבינלאומי של קוצ'י. 

אייר אינדיה אקספרס היא חברת בת של אייר אינדיה, והיא מפעילה טיסות ליעדים במזרח התיכון, ובדרום-מזרח אסיה.

== תולדות החברה ==
חברת התעופה הוקמה במאי 2004, כמענה לביקוש הגובר לחברת תעופה זולה הודית, מצד אזרחי הודו המתגוררים במדינות המפרץ הפרסי. טיסת הבכורה של החברה שיצאה מנמל התעופה של העיר טריוונדרום שבמדינת קרלה, לנסיכות אבו דאבי התקיימה ב-29 באפריל 2005.

=== הנהלה ===
מטה ההנהלת החברה שכן עד לינואר 2013 בבניין אייר אינדיה שבמרכז העסקים של מומבאי; נרימאן פוינט (Nariman Point). בינואר 2013 העבירה אייר אינדיה אקספרס את משרדיה לקוצ'י, ואת מרכז התפעול שלה לטריוונדרום.

==צי המטוסים==
צי המטוסים של החברה נכון לינואר 2020:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#e32636;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="2" class="unsortable" | נוסעים
! rowspan="2" style="width:190px;" | הערות
|- style="color:white;background:#e32636;"
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|בואינג 737-800
|25
|—
|186
|186
|
|-
!סה"כ
!25
!—
!colspan=3|
|}

== תאונות ותקריות ==
ב-22 במאי 2010 התרסק בנמל התעופה של מנגלורו, מטוס בואינג 737-800 בעל הרישום VT-AXV, שהיה בטיסה 812 מדובאי. המטוס החטיא את מסלול הנחיתה, והתרסק לתוך יער בקצה המסלול. בהתרסקות נהרגו 158 איש מתוך 160 נוסעים ו-6 אנשי צוות, מתוכם 16 בני משפחה אחת.

ב-7 באוגוסט 2020 התרסק בנמל התעופה של קוז'יקוד, מטוס בואינג 737-800 שהיה בטיסה 1344 מדובאי. המטוס החטיא את מסלול הנחיתה, והתרסק לתוך קניון בקצה המסלול. בהתרסקות נהרגו 18 איש מתוך 190 אנשים על המטוס<ref></ref>.

== קישורים חיצוניים == 

* 

 מדיה וקבצים בנושא [http://www.airliners.net/search/photo.search?airlinesearch==Air%20India%20Express&distinct_entry=true אייר אינדיה אקספרס] באתר Airliners.net

== הערות שוליים ==

קטגוריה:חברות תעופה הודיות
קטגוריה:חברות לטיסות חסך
פתרון אנליטי

במתמטיקה, פתרון אנליטי של משוואה או מערכת משוואות הוא הצגה של הפתרון באופן ישיר ומפורש, ללא צורך בקירובים או סכומים אינסופיים. בדרך כלל מועדף פתרון אנליטי על-פני פתרון נומרי, הדורש סדרת קירובים, משום שתכונות הפתרון והתלות שלו בפרמטרים קלה יותר לזיהוי וניתוח כשהפתרון מפורש.

פתרון של משוואה פולינומית או מערכת של משוואות כאלה הוא פתרון אנליטי עבור אחד המשתנים, אם הוא מציג אותו כפונקציה מפורשת של שאר המשתנים והפרמטרים. לדוגמה, את משוואת המעגל <math>\ x^2+y^2=R^2</math> אפשר לפתור בצורה <math>y = \pm \sqrt{R^2 - x^2}</math>, שבה הצבת ערכים באגף ימין נותנת מיד ערך למשתנה y שבאגף שמאל. יש משוואות רבות שלא ניתן לפתור באופן כזה.

==משוואות דיפרנציאליות==
בהקשרים מורכבים יותר, לדוגמה כאשר פותרים משוואה דיפרנציאלית, כל הצגה המעקרת את המרכיב הדיפרנציאלי במשוואה נחשבת לפתרון אנליטי. לדוגמה, 
<math>y = \sum_{n=2}^{\infty}\frac{1}{(n-1)!^2}t^n</math> הוא פתרון אנליטי של המשוואה <math>t^2 y - t y' + (1-t) y = 0</math>. 

פתרון אנליטי למשוואה דיפרנציאלית אפשרי בדרך כלל רק עבור תנאי השפה הפשוטים ביותר. עבור תנאי שפה כלליים המשוואה לרוב אינה פתירה אנליטית.

קטגוריה:משוואות